Pamela
Robert

    pamroberts@blueyonder.co.uk

Raphael
Langerhorst

    raphael.langerhorst@kdemail.net

Anne-Marie
Mahfouf

    annemarie.mahfouf@free.fr

&traductor.Antoni.Bella;

# Formatar un full de càlcul

## Format de cel·la

Per a canviar el format i aparença de les cel·les, files o columnes seleccionades, useu l'opció Format de cel·la... des del menú Format, o bé des del menú emergent del &BDR;.

Menú de context per al &BDR;

Fa aparèixer la caixa de diàleg Format de cel·la que te diverses pàgines o pestanyes:

### Formats de dades i representació

Pàgina Format de dades.

La pàgina Format de dades de la caixa de diàleg Format de cel·la us permet controlar com es mostren els valors de les cel·les.

La part superior d'aquesta pàgina us permet seleccionar el format a usar per a mostrar valors numèrics, dates o hores. Una zona de Vista prèvia us permetrà veure l'efecte del nou format.

Podeu establir el mateix format de dades per a una fila o columna seleccionant-la i cridant el diàleg Format de cel·la amb el &BER;.

Podeu augmentar la precisió decimal per a qualsevol número en format Genèric, Número, Tant percent, Diner o Científic usant la icona Incrementa la precisió decimal en la barra d'eines Format:

Podeu disminuir la precisió decimal per a qualsevol número en els formats Genèric, Número, Tant percent, Diner o Científic usant la icona Disminueix la precisió decimal en la barra d'eines Format:

Genèric

  Aquest és el format per omissió i &kspread; detecta automàticament el tipus de dades actual depenent de les dades a la cel·la actual. Per omissió, &kspread; justifica els números a la dreta, les dates i les hores i la resta ho fa a l'esquerra.

  Si el format Genèric no s'ajusta a les vostres necessitats, podeu escollir un format específic entre les opcions de a sota.

Número

  La notació numèrica usa la notació que heu escollit globalment en el &centrecontrol;, en Regional i accessibilitat País/Regió i idioma Números. Per omissió, els números es justifiquen a la dreta.

Tant percent

  Quan teniu un número en la cel·la actual i passa del format Genèric a Tant percent, el número de cel·la actual és multiplicat per 100%.

  Per exemple, si introduïu 2 i establiu el format de cel·la a Tant percent, el número serà 200%. Si preneu el format de cel·la Genèric aquest canviarà a 2 altra vegada.

  També podeu usar la icona de Tant percent en la barra d'eines Format:

Diner

  El format Diner converteix els números en una notació monetària usant les opcions establertes globalment en &centrecontrol; en Regional i accessibilitat País/Regió i idioma Diner. Es mostrarà el símbol actual de la moneda i la precisió serà l'establerta en el &centrecontrol;.

  També podeu usar la icona Diner en la barra d'eines Format per establir el format de cel·la per a que mostri la vostra moneda actual:

Científic

  El format Científic canvia el número usant la notació científica. Per exemple, 0.0012 serà canviat a 1.2E-03. Si torneu a usar el format de cel·la Genèric es mostrarà 0.0012 altra vegada. El format de dades Genèric de la cel·la no manté la notació científica de manera que si voleu aquesta notació, l'haureu d'especificar explícitament usant aquest ítem de menú.

Fracció

  El format Fracció convia el número a una fracció. Per exemple, 0.1 pot canviar a 1/8, 2/16, 1/10, &etc; Podeu definir el tipus de fracció escollint-lo en el camp de la dreta. Si la fracció exacta no és possible en el mode que heu escollit, el que es representarà serà la fracció més aproximada. Per exemple, si tenim 1.5 com a número, escollim Fracció i Setzens 1/16, el text que es mostra dintre de la cel·la serà "1 8/16" el qual serà la fracció exacta. Si el número és 1.4 i escolliu Fracció i Setzens 1/16, la cel·la mostra "1 6/16" el qual serà la fracció més propera amb Setzens com anomenador.

Format de data

  Per a introduir una data, haureu d'introduir un dels formats establerts en &centrecontrol;, en Regional i accessibilitat País/Regió i idioma Hora i dates. Aquí s'estableixen dos formats: El format de data i el format de data curta.

  Un número natural NN aleatori es transforma en la data a partir del 30 de desembre de 1899 (que és 0) afegint NN dies. Per exemple, si teniu una cel·la amb 100 i escolliu Format de dades -> Data "1900-04-09", e la cel·la es mostrarà la data que és 100 dies posterior al 30 de desembre de 1899. Aquesta data d'inici haurà de ser dos dies anterior per a mantenir la compatibilitat atès que hi havia un error en Lotus 123 que va romandre en Excel. Alguna gent necessitarem calcular les dates des de l'1 de gener de 1900 i afegir 9 dies a l'1 de novembre de 2000, per exemple, indicarem com a resultat el 10 de novembre de 2000 atès que els càlculs normals entre dates sí es realitzen correctament.

  Quan una cel·la tingui el Format de data, la podeu arrossegar cap a avall de la mateixa manera que ho feu amb els números i les cel·les següents també tindran aquestes dates, cadascuna amb un dia més que l'anterior.

Format d'hora

  Això formata el contingut de la cel·la com a una hora. Per a introduir una hora, l'haureu d'introduir en el Format d'hora establert en &centrecontrol; en Regional i accessibilitat País/Regió i idioma Data i hora. En la caixa de diàleg Format de cel·la podeu establir com s'haurà de mostrar el temps escollint una de les opcions de format d'hora disponibles. El format per omissió és el format del sistema establert en &centrecontrol;. Quan el número en la cel·la no te sentit com a una hora, &kspread; mostrarà 00:00 en el format global que tingueu en &centrecontrol;.

Text

  Això formata el contingut de la cel·la com a un text. Pot ser útil si voleu que es tracti un número com a text, per exemple per a codi postal (ZIP). Si s'arranja com a text, es posarà a l'esquerra. Quan els números es formatin com a text, no es poden fer servir per a càlculs ni fórmules. Això també canviarà el justificat en les cel·les.

A mida

  Encara no funciona. Estarà habilitat en la següent versió.

La part inferior de la pàgina Format de dades us permet afegir un Prefix: com un símbol $ al començament de cada ítem o un Postfix: com a $HK al final. També podreu controlar quants dígits mostrar desprès del punt decimal per a valors numèrics, si es mostren valors positius amb un punt, un signe + i si els valors negatius es mostren en vermell.

### Opcions de font i de text

La pàgina Font

La pàgina Font us permet seleccionar la família de font, Estil:, Mida:, Tipus: i Color: per a la cel·la actual, a més d'algunes opcions addicionals com el subratllat i el taxat del text. La part inferior de la pàgina ofereix una Vista prèvia del format de text seleccionat.

La font per omissió per a totes les cel·les és establert en el menú Format Gestor d'estils amb l'estil usat actualment.

Estil:

  Escull l'estil de font per a les cel·les actualment seleccionades. Quan seleccioneu diverses cel·les amb estils diferents, l'estil mostrat serà establert a Variant (sense canvis) i deixant-lo així es mantindran les opcions de l'estil actual per a cada cel·la. Per exemple, canviant-lo a Roman l'estil de text per a totes les cel·les seleccionades serà establert a Roman.

Mida:

  Escull la mida de font per a les cel·les actualment seleccionades. Quan seleccioneu diverses cel·les amb mides diferents, la mida mostrada serà establerta a (sense número escrit) i en deixar-ho així es mantindran totes les opcions de mida actual per a cada cel·la. Per exemple, canviant-lo a 14 la mida font per a totes les cel·les serà establert a 14.

Tipus:

  Escull el tipus per a la vostra font per a les cel·les actualment seleccionades. Quan seleccioneu diverses cel·les amb tipus diferents, el tipus mostrat serà establert a Variant (sense canvis) i en deixar-ho així es mantindran totes les opcions de tipus actual per a cada cel·la. Per exemple, canviant-lo a Negreta el tipus de font per a totes les cel·les serà establert a Negreta.

Color:

  Escull el color de text per a les cel·les actualment seleccionades. Fent clic sobre la barra de color se us mostrarà el diàleg estàndard de &kde; Selecciona color des d'on podreu escollir el color nou.

Subratllat

  Si està marcada, es subratllarà el text en les cel·les actualment seleccionades. Per omissió no està marcada.

Tatxat

  Si està marcada, es tatxarà el text en les cel·les actualment seleccionades. Per omissió no està marcada.

### Posició i rotació del text

Pàgina Posició.

Des de la pàgina Posició podreu controlar la posició del text dintre d'una cel·la fent possible seleccions en les àrees Horitzontal i Vertical o establint el valor de Sagnat. També podreu escollir que el text aparegui verticalment en comptes de horitzontalment, o fins i tot amb un angle d'inclinació.

Horitzontal

  Estableix la posició horitzontal del contingut en la cel·la. Per omissió, és Estàndard i s'estableix a partir del format de data que escolliu. Esquerra vol dir que el contingut es mostrarà a l'esquerra de la cel·la. Centre vol dir que el contingut estarà en el centre horitzontal en la cel·la. Dreta vol dir que el contingut serà mostrat a la dreta de la cel·la.

Vertical

  Estableix la posició vertical del contingut en la cel·la. Dalt vol dir que el contingut es mostrarà a la part superior de la cel·la. Centre vol dir que el contingut estarà verticalment al mig en la cel·la. Baix vol dir que el contingut serà mostrat a la part inferior de la cel·la.

Opció de text

  Tan sols està disponible quan la rotació és de 0°. Ajusta el text fa que el text s'ajusti a la mida anterior de la cel·la. Si no està marcada, el text romandrà en una sola línia.

  Text vertical disposa el text verticalment.

Rotació

  El vostre text apareixerà orientat en l'angle aquí establert. Els valors positius el mouran en el sentit contrari a les agulles del rellotge i el negatiu en el sentit de les agulles del rellotge.

Fusiona les cel·les

  Quan està marcada, te el mateix efecte que Dades Fusiona les cel·les. Almenys haureu de tenir seleccionades dues cel·les consecutives. Aquestes cel·les consecutives seran les que es fusionaran per a formar una cel·la més gran.

  Quan està seleccionada una cel·la fusionada i manlleveu aquesta marca, totes les cel·les retornaran a la seva mida original prèvia al fusionat. Te el mateix efecte que Dades Dissocia les cel·les.

Sagnia

  Estableix la quantitat de sagnat que s'usarà en la cel·la quan escolliu els menús Format Incrementa la sagnia o Format Disminueix la sagnia.

Mida de la cel·la

  Establiu aquí la mida de la cel·la, amb una amplada i una alçada personalitzada o escolliu els valors per omissió.

### Vora de la cel·la

Pàgina Vores.

La pàgina Vores us permet establir l'aparença de les vores de la cel·la. Si heu seleccionat més d'una cel·la podreu aplicar estils diferents a les vores entre les cel·les i aquests envoltaran l'àrea seleccionada.

Primer seleccioneu el patró i el color des de la secció Patró de la pàgina Vores i després apliqueu això a les diferents parts de la vora fent clic sobre el botó apropiat en la secció Vora o sobre un dels botons a Preselecciona. El botó a ma esquerra en la secció Preselecciona netejarà qualsevol vora aplicada anteriorment. Tingueu present que també podreu afegir una línia diagonal a les cel·les.

### Fons de la cel·la

Pàgina Fons.

El patró i el color per al fons es pot seleccionar des de la pàgina Fons.

Simplement escolliu un Patró desitjat, després escolliu el Color del patró i el Color de fons.

Al la part inferior d'aquesta pàgina podeu veure una Vista prèvia del fons configurat per a la cel·la.

### Protecció de la cel·la

Pàgina Protecció de la cel·la.

Podeu canviar la manera de protegir el contingut d'una cel·la en la pàgina Protecció de la cel·la.

Per omissió, totes les cel·les es protegeixen (això vol dir que el contingut no es pot canviar) i per a la protecció de la cel·la a activar també haureu de protegir el full usant el menú Eines Protegeix el full i proveir una contrasenya. També podreu ocultar la fórmula de la cel·la per a protegir la manera en que calculeu. Per a que funcioni, també haureu d'habilitar la protecció de cel·les. Podeu ocultar el contingut de la cel·la amb Ocultar-ho tot i, altra vegada serà necessària la protecció de la cel·la. Teniu més informació sobre totes aquestes opcions en el capítol &kspread; avançat, secció Protecció.

Ocultar-ho tot

  Això oculta el contingut de la cel·la i tan sols funciona quan el full està protegit, el que vol dir que canviar l'atribut Ocultar-ho tot d'una cel·la no te efecte a menys que el full estigui protegit. No importa si la cel·la està o no protegida.

  Ocultar-ho tot.

  Quan està seleccionat Ocultar-ho tot, restaran deshabilitades Protegit i Oculta la fórmula, i quan el full estigui protegit, Ocultar-ho tot ocultarà el contingut de la cel·la i de la fórmula de manera que posarà una màscara i protegirà el contingut de la cel·la.

Protegit

  Si està marcada, el contingut de la cel·la serà protegit. És el comportament per omissió. Haureu de protegir tot el full usant el menú Eines Protegeix el document Protegeix el full... per a que aquesta protecció de cel·la individual funcioni. Quan la cel·la resti protegida el seu contingut no serà canviat.

Oculta la fórmula

  Quan està marcada, la cel·la encara serà visible. De tota manera, el seu contingut no apareixerà en la barra de Fórmula. Ocultar la fórmula tan sols funciona per a les cel·les que continguin fórmules, de manera que l'usuari no podrà veure la fórmula. I el full haurà d'estar protegit per a que funcioni.

No imprimeixis el text

  Si es marca No imprimeixis el text, llavores el text en la cel·la no serà imprès. Per omissió, no està marcada, el qual vol dir que el text de la cel·la serà imprès sempre.

## Atributs condicionals de cel·la

Podeu fer que l'aparença d'una cel·la canviï d'acord al valor que conté, pot ser d'utilitat si esteu usant &kspread; per a seguir la pista de les vostres despeses d'allotjament i voleu ressaltar qualsevol ítem major que, diguem, mil euros.

Per a fer-ho seleccioneu les cel·les i després escolliu Atributs condicionals de cel·la... des del menú Edita. Això us mostrarà la caixa de diàleg Atributs condicionals de cel·la, a on podreu fer que la font i el color d'una cel·la canviï quan el valor compleixi una o més condicions. Tingueu present que les condicions segona i tercera tan sols seran aplicades si les condicions prèvies no es compleixen.

Useu Neteja Atributs condicionals de cel·la des del menú Edita per a netejar qualsevol atribut condicional de les cel·les seleccionades.

## Canviar la mida de les cel·les

La pàgina Posició en la caixa de diàleg Format de cel·la us permet modificar la mida de les cel·les seleccionades. Tingueu present que al canviar l'alçada de tan sols una cel·la es canviarà l'alçada de totes les cel·les en aquesta fila, similar a un canvi en l'amplada doncs afectarà a tota la columna.

També podeu seleccionar les files o columnes a canviar i després seleccionar Canvia la mida de la fila... o Canvia la mida de la columna... des del menú emergent del &BDR; o des del menú Format Fila o Format Columna.

Si moveu el cursor del ratolí de manera que el seu consell resti fora de la línia entre dos dels números de fila a l'esquerra de la finestra de &kspread; el cursor canviarà per a mostrar dues línies paral·leles amb una petita fletxa que surt d'aquestes. Quan el cursor està en aquest estat podeu mantenir premut el &BER; i arrossegar la vora entre les dues files, canviant l'alçada de la fila superior. Es pot usar una tècnica similar per a canviar l'amplada d'una columna.

Per establir l'alçada de la fila o l'amplada de la columna al mínim necessari per a mostrar el contingut, escolliu la fila o la columna i feu clic dret sobre l'etiqueta de fila o de columna. En el menú que aparegui, seleccioneu Ajusta fila o Ajusta columna. La fila o la columna prendrà la mida mínima necessària. També podeu seleccionar una cel·la o un rang de cel·les únic, i fer clic sobre Ajusta fila i columna bé des del menú del clic dret o bé des del menú Format.

Podeu fer de la mateixa mida un cert nombre de files o columnes adjacents seleccionant-les i escollint després Format Fila Equalitza fila o Format Columna Equalitza columna.

## Fusionar cel·les

Sovint es fa convenient tenir una cel·la a on abans hi havia una o més columnes, o mirant cap avall on hi havia més d'una fila. Això es pot fer combinant dos o més cel·les dintre d'una. Seleccioneu les cel·les a fusionar i després escolliu Dades Fusiona cel·les.

Per a revertir aquest procés, seleccioneu la cel·la fusionada i després escolliu Dissocia cel·les des del menú Dades.

## Ocultar files i columnes

Un full de càlcul finalitzat sovint es pot fer més atractiu ocultant les cel·les que contenen càlculs intermedis per a que tan sols es mostrin les dades de sortida més importants i les àrees de resultat.

En &kspread;, podeu ocultar les files o columnes seleccionades usant les opcions Oculta files i Oculta columnes des del menú Format Fila, Format Columna o des del &BDR;. Les files i columnes ocultes no són mostrades en la pantalla ni són incloses en una impressió.

Ocultant les cel·les d'aquesta manera també es fan menys susceptibles d'un canvi accidental.

Per a deixar d'ocultar una fila o columna, seleccioneu Fila Mostra files... o Columna Mostra columnes... en el menú Format. En la caixa de diàleg que apareixerà, podeu seleccionar qualsevol nombre de files a mostrar (useu &Ctrl; + clic per a seleccionar diverses files o columnes).

## Propietats del full

Podeu accedir a les propietats del full actual fent clic dret sobre la pestanya del full i escollint Propietats del full o usant el menú Format Full Propietats del full. Tingueu present que tan sols podeu accedir a les propietats del full quan el document o el full no resti protegit.

Podeu establir propietats diferents que es considerin vàlides per al full actual. Fent clic sobre Bé validant els vostres canvis i Omissió per a tornar a les opcions per omissió.

Diàleg Propietats del full.

Direcció de format:

  Us permet escollir la orientació del full. Per omissió, la primera columna del full és la de l'esquerra. Si escolliu De dreta a esquerra, la primera columna estarà a la dreta i les demés seran afegides de dreta a esquerra.

Oculta els zeros

  Si aquesta caixa està marcada qualsevol cel·la que contingui el valor zero apareixerà en blanc.

Recàlcul automàtic

  Aquesta opció controla si les fórmules es recalculen automàticament quan es canvia el valor d'alguna de les cel·les implicades.

Mostra la columna com a números

  Si aquesta caixa està marcada, les capçaleres de les columnes es mostraran com a números. Per omissió, són lletres.

Usa el mode LC

  Si aquesta caixa està marcada la cel·la de referència mostrada al final esquerra de la barra de fórmula es mostrarà en el mode LC (&pex; L2C3) en comptes de la seva forma normal B3. Això no sembla que serveixi de gaire, de moment.

Converteix la primera lletra a majúscula

  Marqueu aquesta caixa i la primera lletra de qualsevol text que escriviu serà convertida a majúscula.

Mostra la graella

  Si està marcada es mostra la graella (els límits de cel·la). Aquesta està per omissió. Si manlleveu la marca, la graella restarà oculta.

Mostra les vores de pàgina

  Si marqueu aquesta opció, es dibuixaran les vores de la pàgina sobre el full actual. Per omissió, les vores de pàgina no són mostrades. Això és útil per a veure les vores de la pàgina si voleu imprimir el vostre full.

Mostra la fórmula

  Si aquesta caixa està marcada, &kspread; mostrarà les fórmules actuals en les cel·les en comptes dels resultats.

Mostra l'indicador de fórmula

  Si aquesta caixa està marcada, &kspread; mostrarà un petit triangle blau en la cantonada inferior esquerra de les cel·les que contenen fórmules. És útil si voleu protegir cel·les amb fórmules.

Mostra l'indicador de comentari

  Si aquesta caixa està marcada, les cel·les que tenen comentaris seran marcades amb un petit triangle vermell a la cantonada superior dreta.